kardosdrur/scandi-wiki huggingface dataset:
Tensbüttel-Röst

Tensbüttel-Röst er en by og kommune i det nordlige Tyskland, beliggende i Amt Mitteldithmarschen i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
I kommunen ligger ud over landsbyerne Tensbüttel og Röst, også bebyggelserne Ganzenbek, Lichtenhof og Oldörpen. Mod øst i kommunen går Bundesautobahn 23, og danner på en strækning kommunens østgrænse.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Húsavíkar kommuna

Húsavíkar kommuna er en kommune på Færøerne. Den omfatter bygderne Húsavík, Skarvanes og Dalur på den sydligste del af Sandoy. Kommunen blev udskilt fra Sands kommuna i 1928. 1. januar 2009 havde Húsavíkar kommuna 125 indbyggere, mod 201 i 1960.

Politik

Kommunalvalget 2012 
Seneste kommunalvalg fandt sted 13. november 2012. Jákup Martin Sørensen fra Folkeflokken fortsatte som borgmester.

Referencer 

Kommuner i Færøerne
Sandoy
Wennbüttel

Wennbüttel er en by og kommune i det nordlige Tyskland, beliggende i Amt Mitteldithmarschen i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Gennem kommunen, som også kaldes “das Dorf mit den großen Bäumen” (landsbyen med de store træer), slynger den ca. 3 km lange å Gieselau, som munder ud i Kielerkanalen mellem Grünentaler Hochbrücke og Weiche Fischerhütte.

Nabokommuner 
Mod vest ligger Albersdorf, mod nord ligger Bunsoh. Mod syd og øst går grænsen til Kreis Rendsburg-Eckernförde som delvist dannes af Kielerkanalen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Válur

Válur er en bygd på Færøerne. Den ligger i Kvívíkar kommuna på Streymoy, og er vokset sammen med øens næststørste bye Vestmanna, som den i dag ofte betragtes som en del af. 1. januar 2009 havde Válur 50 indbyggere, mod 57 i 1985.

Noter 

Bygder på Færøerne
Streymoy
Skálavíkar kommuna

Skálavíkar kommuna er en kommune på Færøerne. Den omfatter bygden Skálavík på Sandoy, og er en af Færøernes mindste kommuner regnet i indbyggertal. 1. januar 2009 havde kommunen 169 indbyggere, mod 246 i 1960. Den dækker et areal på 29 km². Kommunens nuværende borgmester Linjohn Christiansen har siddet i kommunalbestyrelsen siden 1984.

Skálavíkar kommuna blev udskilt fra Sands kommuna i 1930.

Politik

Kommunalvalget 2012 

Ligesom i 2008 opstillede alle kandidater til bygderådet på en fælles borgerliste. Linjohn Christiansen fik flest stemmer, og kunne dermed fortsætte som borgmester.
¨

Referencer 

Kommuner i Færøerne
Sandoy
Vestmanna kommuna

Vestmanna kommuna er en kommune på Færøerne. Den ligger på den vestlige del af Streymoy, og omfatter øens næststørste by Vestmanna. Vestmanna kommuna blev udskilt fra Norðstreymoyar præstegælds kommune i 1872. 1. januar 2009 havde Vestmanna kommuna 1 256 indbyggere.

Politik 

Seneste kommunalvalg fandt sted 13. november 2012, og valgte nyt bygderåd med tiltrædelse 1. januar 2013. Der blev kun opstillet én liste, og Pauli T. Petersen blev ny borgmester, da han fik 14 stemmer mere end den siddende borgmester Karl A. Olsen. Valgdeltagelsen var 77,9%.

Referencer

Eksterne henvisninger 
Kommunens netside

Kommuner i Færøerne
Streymoy
Hvalbiar kommuna

Hvalbiar kommuna er en kommune på Færøerne. Den omfatter bygderne Hvalba og Sandvík på det nordligste Suðuroy, og desuden den ubeboede ø Lítla Dímun, hvor jorden ejes af indbyggere i Hvalba. Kommunen blev udskilt fra Suðuroyar præstegælds kommune i 1878. 1. januar 2009 havde Hvalbiar kommuna 733 indbyggere, mod 829 i 1960.

Politik 

Sidste kommunalbestyrelsesvalg blev afholdt i 13. november 2012, og valgte kommunestyre med virkning fra 1. januar 2013. Stemmeprocenten var 81,9%. Stenhuggeren Trúgvi Gudmundarson fra Folkeflokken overtog borgmesterposten efter partifællen Otto West, der ikke genopstillede.

Referencer 

Kommuner i Færøerne
Suðuroy
Sørvágs kommuna

Sørvágs kommuna er en kommune på Færøerne. Den omfatter bygderne Sørvágur, Bøur og Gásadalur på den vestlige del af Vágar, samt øen Mykines. Kommunen blev oprettet i 1911. Gennem indlemmelsen af Bíggjar kommuna og Mykinesar kommuna i 2005, er Sørvágs kommuna blevet Færøernes femtestørste kommune målt i areal, med 84 km². Eyð Ellingsgaard er borgmester. Vágar Lufthavn ligger i kommunen, lige ved grænsen til Vága kommuna.

1. december 2020 havde Sørvágs kommuna 1 221 indbyggere.

Politik 

Seneste kommunalvalg fandt sted 10. november 2020, og borgmester blev valgt Eyð Ellingsgaard.

Referencer

Eksterne henvisninger 
 Officiel netside https://www.sorvag.fo/

Kommuner i Færøerne
Vágar
Mykines
Kvívíkar kommuna

Kvívíkar kommuna er en kommune på Færøerne. Den omfatter bygderne Kvívík og Leynar, Válur, Stykkið og Skælingur på øen Streymoy. Administrationen ligger i Kvívík. Kommunen blev udskilt fra Vestmanna kommuna i 1913. 1. januar 2012 havde Kvívíkar kommuna 583 indbyggere.

Politik 
Dánjal Petur Múller fra Folkeflokken efterfulgte Boje Christensen som borgmester efter kommunalvalget i 2008. Ved valget 13. november 2012 lå valgdeltagelsen på 77,7%. Folkeflokken var det eneste parti, der opstillede en liste. Múller fik flest stemmer og kunne dermed fortsætte på borgmesterposten.

Referencer 

Kommuner i Færøerne
Streymoy
Skopunar kommuna

Skopunar kommuna er en kommune på Færøerne, der består af bygden Skopun på det nordligste Sandoy. Med sine 9 km² er kommunen den arealmæssigt mindste på Færøerne- 1. januar 2009 boede det 504 personer i kommunen, mod 608 i 1985. Kommunen blev udskilt fra Sands kommuna i 1930.

Politik 
Gerhard Lognberg har siddet i kommunalbestyrelsen siden valget i 1984, og har været borgmester siden 1992. Han blev genvalgt ved kommunalvalget i 2012. Lognberg er også lagtingsmand, og i 2013 blev han ekskluderet fra Javnaðarflokkurin, og tilsluttede sig senere Sambandsflokkurin.

Kommunalvalget 2012 

Valgdeltagelsen ved kommunalvalget 13. november 2012 var 87,0%, og det regerende Javnadarflokkurin fik flertal i bygderådet.

Borgmestre 
Ufuldstændig liste

Referencer

Eksterne henvisninger 
Officiel netside  (færøsk)

Kommuner i Færøerne
Sandoy
Sands kommuna

Sands kommuna er en kommune på Færøerne. Den er den største kommune på Sandoy, men eneste bebyggelse er bygden Sandur. 1. januar 2009 havde kommunen 585 indbyggere, mod 657 i 1985. Arealet er på 48 km². Borgmester er siden 27. oktober 2009 Brandur Sandoy.

Skálavík, Húsavík, Skúvoy og Skopun blev udskilt som egne kommuner fra Sands kommuna i 1930.

Politik 
Sidste kommunalvalg blev gennemført 13. november 2012, og valgte kommunestyre med virkning fra 1. januar 2009. Valgdeltagelsen var 92,0%, og med et mandats fremgang til Folkeflokken kunne Brandur Sandoy overtage borgmesterposten.

Referanser

Eksterne henvisninger 
Sands kommuna

Kommuner i Færøerne
Sandoy
Thomas Erpenius

Thomas Erpenius (født 11. september 1584 i Gorinchem, død 13. november 1624 i Leiden) var en hollandsk orientalist.

Erpenius kastede sig i en ung alder over studiet af orientalske sprog. Efter ret vidtstrakte rejser, hvor han navnlig trådte i berøring med den berømte franske lærde Casaubon, blev han professor i orientalske sprog i Leiden. Han fremmede det orientalske studium, dels ved oprettelsen af bogtrykkerier med østerlandske typer, dels ved sine værker, blandt hvilke må nævnes hans udgave af El-Macins
Historia saracenica og hans Grammatica arabica (Leyden 1613). Denne sidste, der ofte senere blev udgivet på ny, bland andet af Erpenius' elev Golius, den vigtigste bærer af det orientalske studium i 17. århundrede, var i lang tid det hyppigst anvendte værk ved beskæftigelsen med arabisk sprog og litteratur.

Kilder 

 

Orientalister fra Holland
Faglitterære forfattere fra Nederlandene
Latinske forfattere
Professorer fra Nederlandene
Sjóvar kommuna

Sjóvar kommuna er en kommune på Færøerne. Kommunens administration ligger i Strendur, hvor tre fjerdedele af indbyggerne bor, desuden omfatter den de mindre bygder Innan Glyvur, Selatrað, Morskranes og Kolbanargjógv. Navnet på kommunen har sit ophav i Sjóvar sogn, som var et kirkesogn med Sjógv i Strendur som centrum. 1. januar 1952 blev Sjóvar kommuna delt, og Skála og Skálabotnur dannede den nye Skála kommuna (der siden 2005 en del af Runavíkar kommuna). De tilbageværende bygder dannede den nuværende Sjóvar kommuna.

1. januar 2010 havde Sjóvar kommuna 1 005 indbyggere.

Politik 

Sidste kommunalbestyrelsesvalg fandt sted 11. november 2012, og valgte kommunestyre med virkning fra 1. januar 2013. I modsætning til i 2008, hvor der kun opstillede en fælles borgerliste, var der denne gang kampvalg mellem to partilister. Valgdeltagelsen var 81,1%. Arthur Johansen blev genvalgt som borgmester.

Referencer

Eksterne henvisninger 
 Officiel netside

Kommuner i Færøerne
Eysturoy
Karl Eduard Vehse

Karl Eduard Vehse (født 18. december 1802 i Freiberg i Sachsen, død 18. juni 1870 nær Dresden) var en tysk historisk forfatter.

Vehse skrev Das Leben und die Zeiten Kaiser Ottos des Grossen (1829, 3. udgave 1867), men blev mest kendt ved sin omfattende Geschichte der deutschen Höfe seit der Reformation (48 bind, 1851—59), et flittigt, men ukritisk samlerarbejde med stærk hang til skandalen. Han fik derfor 1856 i Preussen et halvt års fængselsstraf og udvistes af landet.

Kilder 

 

Historikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Eiðis kommuna

Eiðis kommuna er en kommune på Færøerne. Kommunen omfatter bygderne Eiði, Ljósá og Svínáir på den nordvestlige del af Eysturoy. Kommunen blev udskilt fra Eysturoyar præstegælds kommune i 1894, mens Sunda kommuna blev udskilt fra Eiðis kommuna i 1944. 1. januar 2018 havde Eiðis kommuna 720 indbyggere, mod 621 i 1985.

Seneste kommunalvalg blev afviklet i november 2016 med en valgdeltagelse på 88,2%. Kommunen har ikke tradition for politisk opstilling. Snarere er der tale om lokale koalitioner, der danner de enkelte partier. Ved valget i 2016 fik liste A 6 ud af 7 mandater og suveræn topscorer blev borgmester Jógvan í Skorini, som derved beholdt sin post. Stemmerne fordelte sig således (kandidater med fed skrift blev valgt i kommunalbestyrelsen):

Referencer

Eksterne henvisninger 
 Kommunens netside  
 Postgang i kommunen

Kommuner i Færøerne
Eysturoy
Isaac Casaubon

Isaac Casaubon, latiniseret Casaubonus (født 18. februar 1559 i Genève, død 1. juli 1614 i London) var en fransk klassisk filolog.

Casaubon blev 1598 professor i Paris, efter Henrik IV's død indkaldt af Jakob I til England, hvor han døde. Foruden skrifterne De satirica Græcorum poësi et Romanorum satira (1605; udgivet ved Johann Jacob Rambach, 1774), De libertate ecclesiastica (1607) og De rebus sacris et ecclesiasticis. Exercitationes ad Baronii prolegomena in annales (1614) har Casaubon leveret kritiske udgaver af talrige græske og romerske forfattere; hans breve er udgivet af Theodorus Janssonius van Almeloveen (1709).

Kilder 

 

Klassiske filologer
Filologer fra Frankrig
Faglitterære forfattere fra Frankrig
Latinske forfattere
Franskmænd i 1500-tallet
Franskmænd i 1600-tallet
Personer fra Genève
Lippeske arvefølgestrid

Den lippeske arvefølgestrid var en konflikt om ledelsen af det tyske fyrstendømme Lippe, som opstod efter Woldemar af Lippes død 1895, hvor regeringen offentliggjorde et dekret fra ham, hvor prins Adolf af Schaumburg-Lippe skulle indsættes som regent for Woldemars sindssyge broder Karl Alexander af Lippe.

Linjerne Lippe-Biesterfeld og Lippe-Weissenfeld protesterede mod dekretet, men landdagen besluttede, at Adolf skulle overtage regeringen, indtil tvisten var afgjort.

1896 overlod parterne afgørelsen til kong Albert af Sachsen og seks af ham udpegede medlemmer af den tyske rigsret, og de afgjorde den 22. juni 1897, at Ernst af Lippe-Biesterfeld var nærmest berettiget til at overtage regentskabet for den syge fyrste. Hans sønner var født i et "ikke jævnbyrdigt" ægteskab, men deres arveret blev godkendt af en voldgiftsret den 25 oktober 1905, da arveretten tilfaldt huset Lippe-Biesterfeld.

Da Ernst døde 1904 blev Leopold IV af Lippe regent.

Tysklands historie
Arvefølge
Norðoyri

Norðoyri (dansk: Nordøre) er en bygd på Færøerne. Den ligger på øen Borðoy i regionen Norðoyar og er en del af Klaksvíkar kommuna. Norðoyri ligger på østsiden af Borðoyarvík, syd for Klaksvík. Bygden er første gang nævnt i skriftlige kilder i 1584, og anses for at være grundlagt i vikingetiden. 1. januar 2015 havde Norðoyri 96 indbyggere.

Arkæologiske udgravninger 2 km syd for bygden viser at stedet har været beboet i vikingetiden. Den 12. marts 1745 blev en af bygdens gård ødelagt af en lavine. På den samme dag 20 år senere skete der den samme skæbne for gården. Ruinerne kan stadig ses i nutiden.

Referencer

Litteratur 
 Rolf Guttensen: Plant production on a Faeroese farm 1813–1892, related to climatic fluctuations. I: Geografisk Tidsskrift, Danish Journal of Geography 101: s. 67–76. København, 2001. (PDF ) (omhandler en gård i Norðoyri med detaljerede optegnelser om ejendommene, der har været genstand for en videnskabelig undersøgelse)

Eksterne henvisninger 
 Norðoyri på faroeislands.dk

Bygder på Færøerne
Borðoy
Schultens

Schultens er et nederlandskt efternavn, der henviser til blandt andre:

 Albert Schultens (1686–1750) – nederlandsk orientalist
 Hendrik Albert Schultens (1749–1793) – nederlandsk orientalist
 Jan Jacob Schultens (1716–1788) – nederlandsk orientalist

Efternavne
Théodule Ribot

Théodule Ribot henviser til:

 Théodule Ribot (maler) (1823–1891) – fransk maler
 Théodule Ribot (psykolog) (1839–1916) – fransk psykolog og filosof
Húsa kommuna

Húsa kommuna var frem til 1. januar 2017 en kommune på Færøerne. Kommunen omfattede bygderne Húsar og Syðradalur på den sydlige del af Kalsoy i Norðoyar. Den 1. januar 2012 havde Húsa kommuna 50 indbyggere, mod 140 i 1960.

Samfund 

Húsar blev en selvstændig kommune, da Kunoyar, Mikladals og Húsa kommuna deltes i tre i 1931. Den nordlige del af Kalsoy blev således en del af Mikladalur, som gik ind i Klaksvík fra nytår 2005.

I lighed med andre udkantkommuner på Færøerne oplevede Húsar stor fraflytning i 1960- og 1970-erne. Nedgangen i indbyggertallet i perioden 1960–1995 svarede til 61 % af den samlede befolkning for Húsars vedkommende. Størsteparten af kommunens beskæftigede er tilknyttet primærerhvervene, med fiskeri og husdyrhold som dominerende næringsveje.

Politik 
Før kommunalvalget i 2008 indledte Húsar samtaler med Klaksvík med sigte på en sammenlægning. Samtalerne blev ikke afsluttet i tide til at kommunen kunne indlemmes fra nytår. I foråret 2012 blev der afholdt folkeafstemning om Norðoyar som én kommune, og 12 af vælgerne i Húsa kommuna stemte for, mens 17 stemte imod. I efteråret 2012 vedtog kommunestyret i Húsar at indlemme kommunen i Klaksvíkar kommuna fra nytår, men processen blev stærkt kritiseret. Dette medførte at kommunestyret i Klaksvík også udsatte behandling af sagen.

Seneste kommunakvalg blev afholdt 13. november 2012. Stemmeprocenten var 74,4% og Folkeflokken opstillede den eneste liste, som fik 29 stemmer, mens 8 stemte på uafhængige kandidater. Magni Pauli Garðalíð blev borgmester.

Referencer 

Tidligere kommuner i Færøerne
Kalsoy
Gary Brooker

Gary Brooker, MBE, (født 29. maj 1945, død 19. februar 2022) var en engelsk sanger, sangskriver og pianist. Han var grundlægger og forsanger i rockbandet Procol Harum. 14. juni 2003 blev han gjort til medlem af Order of the British Empire.

Biografi 
Gary Brooker blev født i Hackney, East London, men voksede op i badebyen Southend-on-Sea, Essex, England. Som ung lærte han at spille klaver, kornet og trombone. Han gik på Westcliff High School for Boys.

Karriere 
Gary Brooker grundlagde The Paramounts i 1962 sammen med sin ven, guitaristen Robin Trower. Bandet vandt respekt inden for den spirende britiske R&B-scene, som også bestod af f.eks. The Beatles, The Animals, The Spencer Davis Group og The Rolling Stones.

I 1966 grundlagde Gary Brooker Procol Harum med vennen Keith Reid. Bandet blev verdenskendt for hittet "A Whiter Shade of Pale" , og fortsatte frem til 1977. Efter Procol Harum startede Gary Brooker en solokarriere og udgav albummet bl.a No More Fear of Flying i 1979. Samme år blev Brooker en del af Eric Claptons backingband og medvirkede på studiealbummet Another Ticket. Brooker var nabo til Clapton i Ewhurst i Surrey. Backingbandet blev skiftet ud i 1981.

Brooker sang leadvokal på Alan Parsons Project-sangen "Limelight" på deres 1985-album Stereotomy.

I 1991 blev Procol Harum gendannet, med Brooker i front, og udgav albummet The Prodigal Stranger. Bandet spillede livekoncerter i mere end 25 år herefter. Brooker kom til skade under en koncert i Londons Royal Festival Hall i marts 2017, men vendte tilbage til scenen, selv om det senere viste sig, at han havde brækket en finger. Procul Harums sidste optræden var i Schweitz i 2019.

Brooker har turneret med Ringo Starr All-Starr Band i 1997 og 1999.

28. september 1996 spillede Gary Brooker Ensemble en velgørenhedskoncert for at skaffe penge til den lokale kirke, St Mary and All Saints, i Surrey. Den resulterende live-cd af koncerten, Within Our House, blev oprindeligt udgivet af Gazza, Gary Brookers eget selskab, som en fan-cd i et begrænset oplag på 1000 enheder, og er blevet et samlerobjekt. Hans gæster og støttekunstnere inkluderede Dave Bronze, Michael Bywater, Mark Brzezicki og Robbie McIntosh.

Referencer

Eksterne henvisninger 

 

Sangere fra England
Trompetister
Organister fra England
Procol Harum
Personer tildelt Member of the Order of the British Empire
Jacob Golius

Jacob Golius (født 1596 i Haag, død 28. september 1667 i Leiden) var en hollandsk orientalist og matematiker. 

I sin ungdom foretog Golius store rejser, først med et hollandskt gesandtskab til Marokko, senere alene til Syrien. Efter sin lærer Erpenius' død besteg han dennes lærestol ved Universitetet i Leiden; han udgav på ny Erpenius' arabiske grammatik, der lige til Silvestre de Sacys tid var den mest benyttede i Europa. Hans eget hovedværk er et stort Lexicon Arabico-Latinum (1653), der senere lagdes til grund for Georg Wilhelm Freytags store arabiske ordbog; også om matematikken har man flere skrifter fra hans hånd.

Kilder 

 

Orientalister fra Holland
Matematikere fra Nederlandene
Ansatte ved Leidens Universitet
Johann Jacob Wehrli

Johann Jacob Wehrli (født 6. november 1790 i Eschikofen, Thurgau, død 15. marts 1855 i Andwil, Thurgau) var en schweizisk skolemand.

Wehrli blev 1810 knyttet til Philipp Emanuel von Fellenbergs anstalt på Hofwil og var her i 24 år ikke blot lærer og tilsynsmand for de forældreløse børn, men også deres opdrager og fader, og han udførte sin gerning med en energi, en udholdenhed og et så betydeligt underviser- og opdragertalent, at den mest ubetingede anerkendelse blev ham til del. I 1833 blev Wehrli seminarieforstander i Kreuzlingen ved Boden-søen. Efter Hofwils mønster opstod i Schweiz en lang række opdragelsesanstalter, de såkaldte Wehrli-skoler, i hvilke undervisning og landbrugsarbejde går hånd i hånd. I 1896 talte man 128 af disse anstalter, der havde virkeliggjort de ideer, der foresvævede Johann Heinrich Pestalozzi på Neuhof. I det væsentligste følger de fleste redningsanstalter det af Wehrli givne mønster. På foranledning af Fellenberg udgav Wehrli to hefter Naturkundliche Unterhaltungen (Berlin 1832 og 1833); men forfatteren Wehrli viser sig her at stå tilbage for skolemanden Wehrli.

Kilder 

 

Undervisere fra Schweiz
Faglitterære forfattere fra Schweiz
Tysksprogede forfattere
Susi

Susi er en dansk tegnefilmserie i seks afsnit fra 1973 med instruktion og manuskript af Hans-Henrik Ley.

Susi er tre år, og Susi er hovedpersonen i seks små film for de yngste filmslugere. Alle 6 episoder er tegnefilm, som i en meget enkel streg fortæller om hverdagen for Susi, der opfører sig, som man nu gør, når man er en pige på tre år. Og Susi stiller mange spørgsmål, der fint besvares. Samtidig er filmene en gennemgang af vore sanser, og de blander således på bedste måde små historier med pædagogisk formidling.

Afsnit

Eksterne henvisninger

Noter 

Danske film fra 1973

Animerede tv-serier
Tro Håb Afghanistan

Tro Håb Afghanistan er en dansk dokumentarserie i fem afsnit fra 2013 instrueret af Jens Pedersen efter manuskript af Jens Pedersen og Taj Mohammad Bakhtari.

Afsnit 
Obs! Afsnittene er oplistet i alfabetisk rækkefølge. Tilføj gerne afsnitsnumre og første sendedage.

Eksterne henvisninger

Noter 

Danske tv-serier fra 2010'erne

Dokumentarserier fra Danmark
Karin von der Recke

Karin von der Recke født Karin Eloisa Larsson (8. april 1891 - ) var en dansk forfatter, oversætter og journalist. 

Recke var oprindeligt uddannet fægterlærer hos Leonce Mahaut i 1919. Hun underviste blandt andet i Studinernes Fægteklub i Studenterforeningen. Sideløbende studerede hun sprog og litteratur og opbyggede særligt en interesse for engelsk kultur. I 1924 giftede hun sig med direktør Adolph von der Recke og opgav sin fægterkarriere. 

I 1929 skrev Recke et skuespil for børn med musik af Fini Henriques Mor Huldas Drenge. Hun oversatte desuden flere engelske bøger til dansk og skrev for reportager fra Danmark til adskillige engelsksprogede aviser. Hendes måske største bedrift er imidlertid hendes dagbog fra Vestre Fængsel, hvor hun hensad nogle måneder under 2. Verdenskrig som mistænkt for hjælp til illegale transporter, og som hun udgav i 1948 under titlen I Vestre Fængsel: Dagbogsblade og Episoder fra Kvindegangen (Hagerup, København 1946)

Fægtere fra Danmark
Kvindelige forfattere i det 20. århundrede
Oversættere fra Danmark
Tjek fødsels- og dødsår
Turen går til Mars

Turen går til Mars er en dansk dokumentarserie i tre afsnit fra 2009 instrueret af Jakob Gottschau.

Handling 
"Turen går til Mars" er en dokumentarisk serie i tre dele om menneskets forsøg på at kopiere Jordens delikate balancer i små lukkede kredsløb, der kan producere tilstrækkeligt med nødvendige ressourcer til et liv på Mars.

Afsnit

Noter

Eksterne henvisninger 
 
 
 
 

Danske tv-serier fra 2000'erne
Dokumentarserier fra Danmark
Danske film fra 2009
USSR (dokumentarserie)

USSR er en dansk dokumentarserie i tre afsnit fra 1966 om Sovjetunionen (USSR) med instruktion og manuskript af Tørk Haxthausen.

Afsnit 
Obs! Afsnittene er oplistet i alfabetisk rækkefølge. Tilføj gerne afsnitsnumre og første sendedage.

Eksterne henvisninger

Noter 

Danske film fra 1966

Dokumentarserier fra Danmark
Khan Tengri

Khan Tengri ( eller Himlenes herre) er et bjerg, der ligger i Centralasien på grænsen mellem Kasakhstan og Kirgisistan, syv km fra Kina. Med sine 7.010 meter (6.995 m, hvis man fraregner toppen, der består af is) er det det næsthøjeste bjerg i Tian Shan-bjergkæden (Pik Pobeda er med 7.439 m det højeste) og det femtehøjeste i det daværende Sovjetunionen. Bjerget blev besteget første gang i 1931 af M. T. Pogrebezky.

Referencer 

Bjerge i Kasakhstan
Bjerge i Kirgisistan
Magdalene Sibylle af Slesvig-Holsten-Gottorp

Magdalene Sibylle af Slesvig-Holsten-Gottorp (født 1631 på Gottorp Slot, død 1719 i Güstrow) var tysk hertuginde af fødsel samt ved ægteskab med hertug Gustav Adolf af Mecklenburg-Güstrow. 

Magdalene Sibylle var næstældste datter af den gottorpske hertug Frederik 3. og dennes gemal Marie Elisabeth af Sachsen. Den 28. december 1654 giftede hun sig med hertug Gustav Adolf, og trådte med ham ind i et mindre bemidlet og stærkt religiøst fyrstehof i Güstrow. Parret fik 11 børn, heriblandt Louise – gift med Frederik 4. af Danmark og Norge, samt arveprinsen Carl (1664–1688) som ikke efterlod sig arvinger, hvorfor linjen Mecklenburg-Güstrow uddøde med faderen. 

Efter Gustav Adolf død i 1695 forblev Magdalena Sibylle enkehertuginde i 26 år. Hun holdt sig med et lille hof i Güstrow.

Noter 

Huset Holsten-Gottorp
Slesvig-Holstens historie